CELEX: 31984D0152
Language: el
Date: 1984-03-05 00:00:00
Title: 84/152/ΕΟΚ: Απόφαση της Επιτροπής της 5ης Μαρτίου 1984 για την έγκριση προγραμμάτων σχετικά με τη μεταποίηση και την εμπορία των πτηνοτροφικών σιτηρών σε ορισμένες περιφέρειες της Ιταλίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31984D0152

84/152/ΕΟΚ: Απόφαση της Επιτροπής της 5ης Μαρτίου 1984 για την έγκριση προγραμμάτων σχετικά με τη μεταποίηση και την εμπορία των πτηνοτροφικών σιτηρών σε ορισμένες περιφέρειες της Ιταλίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 073 της 16/03/1984 σ. 0085 - 0085

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαρτίου 1984  για την έγκριση προγραμμάτων σχετικά με τη μεταποίηση και την εμπορία των πτηνοτροφικών σιτηρών σε ορισμένες περιφέρειες της Ιταλίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (84/152/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι, την 1η Σεπτεμβρίου 1983, η ιταλική κυβέρνηση ανακοίνωσε τα προγράμματα σχετικά με τη μεταποίηση και την εμπορία των πτηνοτροφικών σιτηρών στις περιφέρειες της Τοσκάνης, των Μαρικών, της Ούμπριας και της Σαρδηνίας·  ότι στόχος των εν λόγω προγραμμάτων είναι η δημιουργία και ο εκσυγχρονισμός των εγκαταστάσεων ξήρανσης των πτηνοτροφικών σιτηρών με σκοπό τη βελτίωση των συνθηκών χρησιμοποίησης και πώλησης των προϊόντων αυτών· ότι, συνεπώς, αποτελούν προγράμματα κατά την έννοια του άρθρου 2 του κανονισμού (ΕΟΚ) αριθ. 355/77·  ότι τα προγράμματα περιέχουν αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατόν να επιτευχθούν στον προαναφερθέντα τομέα· ότι το σχέδιο για την εφαρμογή των προγραμμάτων δεν υπερβαίνει την προθεσμία που καθορίστηκε στο άρθρο 3 παράγραφος 1 περίπτωση ζ) του εν λόγω κανονισμού·  ότι πρέπει να περιοριστεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνονται τα προγράμματα σχετικά με τη μεταποίηση και την εμπορία των πτηνοτροφικών σιτηρών στις περιφέρειες της Τοσκάνης, των Μαρικών, της Ούμπριας και της Σαρδηνίας, που ανακοίνωσε η ιταλική κυβέρνηση την 1η Σεπτεμβρίου 1983, σύμφωνα με τον κανονισμό (ΕΟΚ) αριθ. 355/77.  2. Η έγκριση του προγράμματος αφορά μόνο τα σχέδια που υποβάλλονται πριν από τις 30 Απριλίου 1984.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 5 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.